Ma nesserwes gar wawalen-a ad naf deg snat n tudrin-a Bumnazel d Bezzit ssemrasen yiwen n yisem aqenfud maca deg taddart Uzaknun nufa-d aseqdec n wawal inisi, ihi asmeskel yella-d deg uswir amawalan imi mgaraden deg uẓar aqenfud aẓar-is QNFD, inisi aẓar-is KNS (M. A. HADDADOU, 2006/2007 : 98) awal-a aqenfud, deg usget ad naf yettili s snat n talɣiwina iqnefyad/iqenfuden, addad amaruz-is uqenfud (J. M. DALLET, 1982 : 668) ma nerra lwelha ad naf awal aqenfud d areṭṭal seg tutlayt taɛrabt qunfud ; awal-a yuɣ talɣa n yisem amalay deg teqbaylit s tmerna n (a) deg tazwara n yisem, maca deg taddart Uzaknun sseqdacen awal inisi, unti-is tinisit, asget-is inisan, addad amaruz yinisi.